text: বলাসনা রাজ্য ছিলো ব্রিটিশ শাসিত ভারতে অবস্থিত একটি অ-তোপ সেলামী পঞ্চম শ্রেণীর ক্ষুদ্র দেশীয় রাজ্য, যা বর্তমানে ভারতের অন্তর্গত৷ ব্রিটিশ ভারতে এটি বোম্বে প্রেসিডেন্সির বরোদা, পশ্চিম ভারত ও গুজরাট রাজ্য এজেন্সির মহীকাণ্ঠা এজেন্সিতে অবস্থিত রাজ্যগুলির মধ্যে একটি ছিলো। রাজ্যটির রাজধানী ছিলো বলাসনা গ্রামে, যা বর্তমানে গুজরাট রাজ্যের মেহসানা জেলায় অবস্থিত৷
  
  ইতিহাস 
  ইদার রাজ্যর মহারাজা বিরামদাসজীর পুত্র গোপালদাসজী এই রাজ্যের প্রতিষ্টা করেন৷ রাজ্যটি ৫৪ বর্গ কিলোমিটার বা ২১ বর্গমাইল ক্ষেত্রফল জুড়ে বিস্তৃত ছিলো এবং ১৯২২ খ্রিস্টাব্দের জনগণনা অনুসারে এর জনসংখ্যা ছিলো ৩৫৪৯ জন৷ ঐ বছর রাজ্যটির রাজস্বে পরিমান ছিলো ৫,৯৫৩ ভারতীয় মুদ্রা, যার ২৮০ ভারতীয় মুদ্রা কর হিসাবে বরোদা রাজ্যকে দেওয়া হতো৷ ১৯৪৭ খ্রিস্টাব্দে ভারতের স্বাধীনতা লাভের পর বলাসনা রাজ্যের শেষ শাসক ভারতীয় অধিরাজ্যে যোগদানের ইচ্ছা প্রকাশ করে একীভূতকরণের দলিল স্বাক্ষর করলে ১৯৪৮ খ্রিস্টাব্দের ১০ই জুন তারিখে রাজ্যটিকে ভারতের বম্বে রাজ্যের অন্তর্ভুক্ত করা হয়৷ ১৯৬০ খ্রিস্টাব্দে বোম্বে রাজ্য দ্বিখণ্ডিত হয়ে মহারাষ্ট্র এবং গুজরাট প্রদেশ গঠন করলে পূর্বতন এই দেশীয় রাজ্যটি গুজরাট প্রদেশের অংশীভূত হয়।
  
  শাসকবর্গ
  বলাসনা দেশীয় রাজ্যের শাসকগণ রাঠোর রাজবংশীয় এবং তারা ১৮১২ এর পরে ঠাকুর সাহেব উপাধিতে ভূষিত হতেন৷
  
  রাও
   .... - ১৮১২ : গোপালদাসজী বিরামদাসজী
  
  ঠাকুর সাহেব
   ১৮১২ - ১৮৫০ : নাথুসিংজী
   ১৮৫০ - ১৮৮০ : শ্রীমানসিংজী
   ১৮৮১ - ১৯২৬ : হামিরসিংজী
   ১৯২৬ – ১৯৪৭  : শিবসিংজী
  
  তথ্যসূত্র
  
  বিষয়শ্রেণী:গুজরাতের ইতিহাস
  বিষয়শ্রেণী:গুজরাটের দেশীয় রাজ্য
title: বলাসনা রাজ্য